Echinacea compositum SN

Injekcijų tirpalas

Sudėtis. 2,2 ml yra Echinacea angustifolia D3, Aconitum D3, Sanguinaria D4, Sulfur D8, Baptisia D4, Lachesis D10, Bryonia D6, Eupatorium perfoliatum D6, Pulsatilla pratensis D8, Hydrargyrum bichloratum D8, Thuja D8, Phosphorus D8, Cortisonum aceticum D13, Streptococcinum D18, Staphylococcinum D18, Phytolacca D6, Zincum metallicum D10, Gelsemium D6, Hepar sulfuris D10, Rhus toxicodendron D4, Arnica D4, Acidum arsenicosum D8, Argentum nitricum D8, Euphorbium D6 aa 22 µl.

Paskirtis. Organizmo apsaugos sistemos stimuliavimas karščiuojant ir sergant ligomis, kurių metu yra uždegimas, sergant encefalitu (po skiepų nuo raupų), gripu, angina, kai yra šunvotė, abscesas, pūlynas, židininė toksikozė, gingivitas, stomatitas, sinusitas, gastroenteritas, enterokolitas, cistitas, pielitas, kolpitas, baltosios, adneksitas, glomerulonefritas, fistulių pūliavimas, osteomielitas, vidurinės ausies uždegimas, lėtinis smegenų abscesas, meningitas, juodligė, piktvotė, mononukleozė, odos ligos, mastitas.

Kontraindikacijos. Padidėjęs jautrumas veikliosioms ar pagalbinėms medžiagoms, graižažiedžiams augalams ir anakardinių (Anacardiaceae) šeimos, žagrenių (Rhus) genties augalams. Progresuojančios sisteminės ligos, pvz., tuberkuliozė, leukozė, kolagenozė, išsėtinė sklerozė, AIDS liga, ŽIV sukelta infekcinė liga ir kitos autoimuninės ligos.

Šalutinis poveikis. Gali atsirasti seilėtekis (tokiu atveju preparato vartojimą reikia nutraukti). Kai kada gali atsirasti padidėjusio jautrumo reakcijų. Vartojant preparatą, kurio sudėtyje yra ežiuolės (Echinacea), galimas odos išbėrimas, niežulys, retai veido patinimas, dusulys, galvos svaigimas, kraujospūdžio sumažėjimas.

Sąveika su kitais preparatais. Nežinoma.

Dozavimas. Jeigu būtina bendrai stimuliuoti organizmo apsaugos sistemą, reikia leisti po 1 ampulę 1-3 kartus per savaitę į raumenis, poodį, odą, prireikus – į veną. Injekcijos būdą (į raumenis ar į veną) ir dozę reikia parinkti individualiai, atsižvelgiant į ligą ir paciento reakciją. Jei norima, kad reakcija būtų greita ir stipri, skiriama Echinacea compositum forte S(N). Silpną reakciją karščiuojantiems pacientams sukelia Echinacea compositum SN.

Pakuotė. Dėžutė, kurioje yra 10 ar 100 ampulių po 2,2 ml.

Gamintojas: Heel